Дэпартамент эфектыўнасці ўрада (ЗША)

Дэпартамент эфектыўнасці ўрада (англ. Department of Government Efficiency, DOGE) — кансультатыўная камісія пры Прэзідэнце ЗША, анансаваная 12 лістапада 2024 года Дональдам Трампам у рамках падрыхтоўкі да яго другога прэзідэнцкага тэрміну.

Як заявіў Трамп, задача камісіі — «разабраць бюракратыю ўрада, скараціць залішнія рэгуляцыі, зрэзаць марнатраўныя выдаткі і рэфармаваць федэральныя агенцтвы». Паводле Ілона Маска Маска, яна здольная скараціць федэральны бюджэт ЗША на 2 трыльёны долараў, што складае амаль траціну ад агульнага аб’ёму бюджэту ў 2023 годзе.

Нягледзячы на назву, DOGE не будзе з’яўляцца федэральным выканаўчым дэпартаментам, паколькі такія структуры ствараюцца актам Кангрэса. Гэта будзе кансультатыўны орган, які функцыянуе па-за рамкамі дзяржаўнай сістэмы кіравання. Паводле даных CBS News, камісія можа дзейнічаць у адпаведнасці з Законам аб федэральных кансультатыўных камітэтах (Federal Advisory Committee Act). На думку выдання Vox, камісія, верагодна, не будзе валодаць прамымі паўнамоцтвамі, аднак яе ўплыў на будучую адміністрацыю і фарміраванне бюджэту будзе значным.

Як паведаміў Трамп, работа падраздзялення пачнецца не пазней за 4 ліпеня 2026 года, у 250-ю гадавіну падпісання Дэкларацыі незалежнасці ЗША.

Кіраўніком DOGE да 29 мая 2025 года з’яўляўся прадпрымальнік Ілон Маск, якому быў дадзены статус спецыяльнага дзяржаўнага служачага для кіравання арганізацыяй. Штаб-кватэра DOGE размешчана ў будынку адміністрацыйнага офіса Эйзенхаўэра, там працуе каля 20 супрацоўнікаў. Дадатковыя каманды ўкаранёны ў розныя федэральныя агенцтвы для кантролю і рэалізацыі мер па павышэнні эфектыўнасці.

 Крыніцы 

Катэгорыя:Урад ЗША